Það var með trega sem unga konan fékk inni fyrir aldraðan föður sinn á hjúkrunarheimilinu . Þegar hún heimsótti hann í fyrsta sinn kom það henni á óvart hversu ánægður og hress hann var . Hann þreyttist ekki á að bera staðnum vel söguna og endurtók hvað eftir annað hversu vel hann svæfi . Þegar dóttirin spurði hverju það sætti að hann væri svona ánægður svaraði gamli maðurinn að læknirinn hefði ákveðið að hann fengi magnyl og viagra fyrir nóttina . Dóttirin var handviss um að faðir hennar væri að misskilja hlutina og spurði því lækninn . " Jú , þetta er alveg rétt hjá pabba þínum . Magnylið eyðir verkjunum og bætir þannig svefninn en viagrað kemur í veg fyrir að hann velti fram úr rúminu . " Kvæntur maður á miðjum aldri hafði um nokkurt skeið verið að dufla við útlenda konu án þess að það færi hátt . " Ég er ekki sáttur við það sem ég heyri þegar ég hlusta á þér hjartað , " sagði læknirinn við manninn sem hann fékk til sín á stofu . " Þú hefur verið með anginu pectoris , er það ekki ? " " Þú ert ansi glöggur verð ég að segja , " sagði maðurinn og varð rauður í framan eins og karfi . " Hún heitir reyndar ekki angina . " Heimilislæknir sem starfar sunnan Garðabæjar var að framkvæma ítarlega læknisskoðun á ungum manni úr bænum . Sjónpróf var hluti af skoðuninni . Hann bað manninn um að standa sex metra frá spjaldinu með bókstöfunum . " Viltu hylja hægra augað með lófa þínum , " sagði læknirinn og maðurinn las 6/6 línuna án þess að flaska á staf . " Allt í lagi og svo vinstra augað , " og aftur las maðurinn sömu línu villulaust . " Og svo með báðum , " sagði læknirinn . Grafarþögn ríkti og þegar læknirinn sneri sér við sá hann manninn standa með hendurnar fyrir báðum augum . Nítján ára ljóshærð fegurðardís var spurð af hverju hún væri komin á slysadeildina . Hún greindi frá því að hún og kærastinn hefðu verið í ástarleik . Smokkurinn hafði skroppið af og hún gat með engu móti náð honum . Hún sagðist meira að segja hafa farið fram á salernið og troðið fingrum í kok sér " og gat ekki kastað honum upp heldur . "